**«Рухани жаңғыру» аясында**

**«Үздік педагог-2018» байқауы.**

 Ауданның педагогикалық ортасында көптеген жылдар бойы «Үздік педагог» кәсіби шеберлік мерекесін өткізу жақсы дәстүрге айналды. Биылғы жыл да қалыс қалмады. Қатысушылар бір бірімен йық тіресіп, байқауларға қатысып, өздерінің шеберліктерін көрсетіп, тәжірибе алмасты, жаңа идеяларымен бөлісті. «Үздік педагог-2018» аудандық конкурсының ашылу күнінде жүрекке жылы тиетін жарқын, мейірімді, педагог мамандығын көкке самғататын жылы сөздер айтылды. Сахнаға мектепішілік кезең сынағынан бірінші болғандар көтерілді.

 Осы жылы педагогикалық олимптен Егіндікөл ауданы бойынша жалпы білім беру мектептерінің келесі мұғалімдері озып шықты: Сапарбеков. А. Е (қазақ тілі мен әдебиеті мұғалімі, Бауман ОМ), Царюк А. В. (бастауыш сынып мұғалімі Бауман ОМ), Нұрмағамбетова А. С.(бастауыш сынып мұғалімі Көркем НМ),Советхан Серік (тарих пәнінің мұғалімі Алакөл ОМ-бақша),Долгополова. Д.В. (бастауыш сынып мұғалімі, Днепропетров ОМ), Алшинбаева Н.Е (бастауыш сынып мұғалімі Жаңақоныс ОШ), Абдуалиев А. Е., (биология пәнінің мұғалімі Ушаков ОМ), Мырзак Ю. Н. (бастауыш сынып мұғалімі Армавир ОМ), Цимерман. А.В. (математика пәнінің мұғалімі №2 ЕОМ), Райхан Амангелді (музыка мұғалімі №1) ЕОМ.

 Құттықтау сөзді білім, дене шынықтыру және спорт бөлімі басшысының міндетін атқарушы Алиева Зухра Ахметовна алды:

– Біз бүгін айтулы оқиғаға байланысты жиналып отырмыз. Бүгін Егіндікөл ауданынан «Үздік педагог-2018» облыстық кезеңіне ұсынуға педагогты таңдаймыз. Қатысушылар арасында көптеген жас, жігерлі, өз мамандығына адал педагогтар бар. Ендеше аға ұрпақ лайықты жастардың өзін-өзі жетілдіруге ұмтылысына мақтанышпен айта алады.

 Конкурстың бірінші кезеңі мұғалімдердің өзін өзі таныстырудан тұрды.

 Мұғалімдер сахнаға жеребьеге сәйкес щықты.

 Конкурстың екінші кезеңінде ашық сабақтан үзінді көрсетілді, мұнда барлық қатысушылар пәндерін қызық және мазмұнды, өздерінің жеке және кәсіби қасиеттерін, шығармашылығы мен шеберлігін, өзіндік жұмыс жүйесінің нәтижелі элементтері, сондай-ақ шешендік өнерлерін паш етті.

 Байқаудың үшінші кезеңі педагогика және психологиядан тестілеулеуден тұрды.

 Байқаудың қорытынды кезеңі шығармашылық зертханадан тұрды, қатысушылар өздерінің жетістіктері, әдістемелік және авторлық әзірлемелерімен таныстырды.

 Кейін қазылар алқасы «Үздік педагог-2018» аудандық конкурс байқауының барлық кезеңдерін талқылап, қорытындылады. Міне, ең басты және әсерлі кезең-жеңімпазды жариялау уақыты да келді.

 4 кезеңнен тұрған «Үздік педагог-2018» конкурсының жеңімпазы болып №1 Егіндікөл ОМ музыка мұғалімі Райхан Амангелді атанды, құны 90 мың теңге «Сары-ағаш» курорттық-сауықтыру шипажайына 10 күнге жолдамамен марапатталды.

 Бірақ осымен біткен жоқ. Алдымызда жеңімпазға ауданымызды облыстық деңгейде көрсету міндеті тұр. Барлықтарыңызға табыс, жеңіс тілейміз.

**Тапалов Д,Б,**

**«Егііндікөл ауданы білім,**

**дене шынықтыру және спорт**

**бөлімінің әдістемелік орталығы» КММ**

 **әдіскері**